2005L0055 — BG — 10.06.2006 — 002.001

Този документ е средство за документиране и не обвързва институциите

►B ДИРЕКТИВА 2005/55/ЕО НА ЕВРОПЕЙСКИЯ ПАРЛАМЕНТ И НА СЪВЕТА от 28 септември 2005 година за сближаване на законодателствата на държавите-членки относно мерките, които трябва да се предприемат срещу емисиите на газообразни и механични замърсители от дизелови двигатели, използвани в превозните средства, и емисиите на газообразни замърсители от бензинови двигатели, зареждани с гориво от природен газ или втечнен нефтен газ, използвани в превозните средства (текст от значение за ЕИП) (ОВ L 275, 20.10.2005, p.1)

Изменен с









▼B

ДИРЕКТИВА 2005/55/ЕО НА ЕВРОПЕЙСКИЯ ПАРЛАМЕНТ И НА СЪВЕТА

от 28 септември 2005 година

за сближаване на законодателствата на държавите-членки относно мерките, които трябва да се предприемат срещу емисиите на газообразни и механични замърсители от дизелови двигатели, използвани в превозните средства, и емисиите на газообразни замърсители от бензинови двигатели, зареждани с гориво от природен газ или втечнен нефтен газ, използвани в превозните средства

(текст от значение за ЕИП)







ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ, като взеха предвид Договора за създаване на Европейската общност, и по-специално член 95 от него, като взеха предвид предложението на Комисията, като взеха предвид становището на Европейския икономически и социален комитет ( 1 ), в съответствие с процедурата, предвидена в член 251 от Договора ( 2 ), като имат предвид, че: (1) Директива 88/77/ЕИО на Съвета от 3 декември 1987 г. за сближаване законодателствата на държавите-членки относно мерките, които трябва да се предприемат срещу емисиите на газообразни и механични замърсители от дизелови двигатели, използвани в превозните средства и емисиите на газообразни замърсители от бензинови двигатели, зареждани с гориво от природен газ или втечнен нефтен газ, използвани в превозните средства ( 3 ), е една от специалните директиви на процедурата за типово одобрение, въведена с Директива 70/156/ЕИО на Съвета от 6 февруари 1970 г. за сближаване на законодателството на държавите-членки относно типовото одобрение на моторните превозни средства и техните ремаркета ( 4 ). Директива 88/77/ЕИО е съществено изменяна няколко пъти, за да се въведат последователно по-строги ограничения за емисиите на замърсителите. Като имат предвид, че предстоят да бъдат направени допълнителни изменения и допълнения, тя трябва да се преработи в интерес на яснотата. (2) Директива 91/542/ЕИО на Съвета ( 5 ) за изменение на Директива 88/77/ЕИО, Директива 1999/96/ЕО на Европейския парламент и на Съвета от 13 декември 1999 г. относно сближаване на законодателството на държавите-членки относно мерките, които трябва да се предприемат срещу емисиите на газообразни и механични замърсители от дизелови двигатели, използвани в превозните средства и емисиите на газообразни замърсители от бензинови двигатели, зареждани с гориво от природен газ или втечнен нефтен газ, използвани в превозните средства и за изменениe и допълнениe на Директива 88/77/ЕИО на Съвета ( 6 ) и Директива 2001/27/ЕО на Комисията ( 7 ) за адаптиране към техническия прогрес на Директива 88/77/ЕИО на Съвета въведоха разпоредби, които, доколкото са самостоятелни, са тясно свързани със схемата, определена от Директива 88/77/ЕИО. Тези самостоятелни разпоредби трябва изцяло да се интегрират в преработената Директива 88/77/ЕИО в интерес на яснотата и правната сигурност. (3) Необходимо е всички държави-членки да приемат еднакви изисквания, за да осигурят прилагането, в частност към всеки тип превозно средство, на системата за одобрение на тип на ЕО, която е предмет на Директива 70/156/ЕИО. (4) Програмата на Комисията за контрол върху качеството на въздуха, пътнотранспортните емисии, горивата и технологиите за намаляване на емисиите, за краткост наричана по-долу първата програма „Автомобил и петрол“, показа, че е необходимо допълнително намаляване на замърсяващите емисии от превозните средства с голямо натоварване с оглед постигане на бъдещите стандарти на качеството на въздуха. (5) Намаляването на нормите на емисиите, приложими от 2000-та година, които отговарят на намаление от 30 % за емисиите на въглероден окис, всичките видове въглеводороди, азотни оксиди и механични частици са определени в първата Програма „Автомобил и петрол“, като ключови мерки за осъществяване на средносрочно качество на въздуха. Намаляване с 30 % на непрозрачността на димни изпарения допълнително допринася за намаляване на механичната материя. Всички допълнителни намаления на ограниченията за емисиите, приложими от 2005 година, които отговарят на намаление от 30 % на емисиите на въглероден окис, всички видове въглеводороди и азотни оксиди и 80 % на механичните частици, трябва съществено да подобрят качеството на въздуха в средно- дългосрочен срок. Допълнителните ограничения на азотни оксиди, които са в сила до 2008-ма година, трябва да доведат до още 43 % намаление на ограничението на емисиите за този замърсител. (6) Изпитванията за типово одобрение за газообразни и механични замърсители и за непрозрачност на дим се прилагат, за да се осъществи по-представително оценяване на въздействието на емисиите на двигателите при изпитвателни условия, които по-добре наподобяват тези на експлоатираните превозни средства. От 2000 г. конвенционалните дизелови двигатели, както и дизеловите двигатели, които са оборудвани с определени типове съоръжения за контрол на емисиите, се изпитват при устойчив цикъл на изпитване, като за определяне непрозрачността на дима се прилага ново изпитване за чувствителност при натоварване. Дизеловите двигатели, оборудвани със съвременни системи за контрол на емисиите, се изпитват допълнително за нов изпитвателен цикъл за променливост. От 2005 г., всички дизелови двигатели следва да се подлагат на всички тези изпитвателни цикъла. Бензиновите двигатели се подлагат единствено на новия изпитвателен цикъл за променливост. (7) Пределните стойности, в рамките на определен работен обхват, при условията на всички произволно избрани условия за натоварване, не могат да се превишават с повече от съответния процент. (8) Необходимо е при определяне на новите стандарти и методики за изпитване, да се отчита влиянието върху качеството на въздуха от бъдещото увеличаване на пътния трафик в Общността. Предприетата от Общността дейност в тази сфера, показва че автомобилната индустрия в Общността е постигнала огромен напредък в усъвършенстване на технологията, с което се осъществява значително намаляване на емисиите на газообразни и механични замърсители. Необходимо е, обаче, да се настоява за повече положителни промени в ограниченията на емисиите и на други технически изисквания, в интерес на защита на околната среда и на общественото здравеопазване. В частност, трябва да се предвидят и резултатите от продължаващите проучвания на свръхфинни механични замърсители при прилагането на други допълнителни мерки. (9) В бъдеще е необходимо да се подобри качеството на двигателните горива, което да позволява ефективна и устойчива работа на използваните системи за контрол на емисиите. (10) От 2005 г. трябва да се въведат нови разпоредби за бордовите диагностични системи (БДС) с оглед незабавното установяване на неизправност в оборудването за контролиране на емисиите от двигателя. Това трябва да усъвършенства възможностите за диагностика и поддръжка, като значително се подобри устойчивата работа на отделяне на емисии при превозните средства с голямо натоварване в експлоатация. Като имат предвид, обаче, че в световен мащаб БДС се намира в начален етап на развитие за дизеловите превозни средства с голямо натоварване, тя трябва да се въведе в Общността на два етапа, за да може системата да бъде разработена, за да не дава системата грешни индикации. С оглед да се подпомогнат държавите-членки да гарантират, че собствениците и операторите на превозни средства с голямо натоварване спазват задължението си да отстраняват регистрираните от БДС повреди, трябва да се записва изминатото разстояние или времето от регистриране на повредата. (11) По конструкция двигателите с компресорно запалване са здрави и са се доказали, че ако се поддържат правилно и ефективно, могат да запазят високо ниво на емисионна дейност при значително дългите разстояния, които се изминават от превозните средства с голямо натоварване по време на търговските операции. Бъдещите стандарти за емисиите, обаче, ще наложат въвеждането на системи за контрола им, низходящо от двигателя, като системите DeNO x , филтрите за дизелови механични частици и системите, които представляват комбинация от двете и може би други системи, които не са още определени. Необходимо е, следователно, да се създаде изискване за срока на експлоатация, на което да се основават процедурите за осигуряване на съответствие на системата за контрол върху емисиите на даден двигател през този контролен период. При определянето на такова изискване трябва да се отчитат значителните разстояния, които превозните средства с голямо натоварване изминават, необходимостта от извършване на нужната и навременна поддръжка и възможността за типово одобрение на превозни средства от категория N1 в съответствие с настоящата директива или с Директива 70/220/ЕИО на Съвета от 20 март 1970 г. относно сближаване на законодателствата на държавите-членки относно мерките, които трябва да се вземат срещу замърсяването на въздуха с емисии от моторните превозни средства ( 8 ). (12) На държавите-членки трябва да се даде възможност, чрез данъчни стимули, да ускорят пускането на пазара на превозни средства, които отговарят на изискванията, приети на общностно равнище, като въпросните стимули трябва да съответстват на разпоредбите от Договора и да отговарят на определени условия с цел да се избягва нарушаване на условията на вътрешния пазар. Настоящата директива не засяга правото на държавите-членки да включват емисиите на замърсители и други вещества в основата за изчисляване на пътните такси за моторните превозни средства. (13) След като някои от тези данъчни стимули представляват държавни помощи, по смисъла на член 87, параграф 1 от Договора, Комисията трябва да бъде уведомена за тях, съгласно член 88, параграф 3 от Договора за оценяване, съгласно съответните критерии за съвместимост. Уведомлението за такива мерки, в съответствие с настоящата директива, не трябва да накърнява задължението за уведомяване по член 88, параграф 3 от Договора. (14) С оглед опростяване и ускоряване процедурата, на Комисията трябва да се повери задачата да възприеме мерки за прилагане на основните разпоредби, определени в настоящата директива, както и на мерките за адаптиране на настоящата директива към научния и технически прогрес. (15) Мерките, необходими за прилагане на настоящата директива и адаптирането ѝ към научния и технически прогрес, се приемат съгласно Решение 1999/468/ЕО на Съвета от 28 юни 1999 г., определящо процедурата за упражняване на изпълнителните пълномощия, придадени на Комисията ( 9 ). (16) Комисията трябва да продължи да преразглежда необходимостта от въвеждане на ограничения за емисиите на замърсители, които все още остават нерегулирани и които могат да възникнат в резултат от по-широкото използване на нови алтернативни горива и нови системи за контрол на отработилите емисии. (17) Комисията представя възможно най-скоро предложения, които счита за необходими за следващ етап на ограничаване стойностите на емисиите на NO x и на механичните емисии. (18) Целта на настоящата директива, именно реализацията на вътрешния пазар посредством въвеждане на общи технически изисквания относно газообразните и механични емисии за всички типове превозни средства, не може да се постигне в задоволителна степен поотделно от държавите-членки, но може, по причини дължащи се на мащаба на дейността, да се постигне по-добре на общностно ниво, Общността може да приеме мерки, в съответствие с принципа на субсидираността, определен в член 5 от Договора. В съответствие с принципа на пропорционалността, определен в същия член, настоящата директива не надхвърля необходимото за постигане на целта. (19) Задължението настоящата директива да се въвежда в националното законодателство трябва да е ограничено до разпоредбите, които представляват съществена промяна в сравнение с предходните директиви. Задължението да се въвеждат разпоредбите, които остават непроменени, се поражда в съответствие с предходните директиви. (20) Настоящата директива не отменя задълженията на държавите-членки относно сроковете за привеждане към международното право и прилагането на директивите, определени в приложение IХ, част Б. като имат предвид, че: ПРИЕХА НАСТОЯЩАТА ДИРЕКТИВА:







Член 1

Определения

За целите на настоящата директива се използват следните определения:

а) „превозно средство“ означава всяко превозно средство, определено в член 2 на Директива 70/156/ЕИО и задвижвано с дизелов или бензинов двигател, с изключение на превозните средства от категория М1, с технически допустима максимално натоварена маса по-малко от или равна на 3,5 тона;

б) „дизелов или бензинов двигател“ означава източника на двигателната сила на превозно средство, за който, като отделна техническа единица, може да се издаде типово одобрение в съответствие с член 2 на Директива 70/156/ЕИО;

в) „екологични превозни средства (ЕПС)“ означава превозно средство, задвижвано с двигател, който отговаря на пределните стойности за допустимите емисии, определени в ред „В“ на таблиците в раздел 6.2.1 на приложение I.

Член 2

Задължения на държавите-членки

1. За типовете дизелови или бензинови двигатели и типовете превозни средства, задвижвани с дизелови или бензинови двигатели, когато не се спазват изискванията, определени в приложения от I до VIII, и по-специално когато емисиите на газообразни и механични замърсители и непрозрачността на дима от двигателя не отговарят на пределните стойности, определени в ред А на таблиците в раздел 6.2.1 на приложение I, държавите-членки:

а) отказват да издават типово одобрение на ЕО съгласно член 4, параграф 1 от Директива 70/156/ЕИО; и

б) отказват издаването на национално типово одобрение.

2. С изключение когато превозните средства и двигателите са предназначени за износ за трети страни или за резервни двигатели за използваните превозни средства, когато изискванията, определени в приложения от I до VIII, не се спазват, и по-специално когато емисиите на газообразни и механични замърсители и димната непрозрачност от двигателя не съответстват на пределните стойности, посочени в ред А на таблиците в раздел 6.2.1 от приложение I, държавите-членки:

а) смятат удостоверенията за съответствие, които придружават новите превозни средства или новите двигатели съгласно Директива 70/156/ЕИО, за невалидни по смисъла на член 7, параграф 1 от същата директива; и

б) отказват регистрацията, продажбата или пускането в експлоатация на нови превозни средства, които се задвижват от дизелови или бензинови двигатели, и продажбата или експлоатацията на нови дизелови или бензинови двигатели.

3. Без да се накърняват разпоредбите на параграфи 1 и 2, считано от 1 октомври 2003 г. и с изключение на случаите, когато превозните средства и двигателите са предназначени за износ за трети страни или за резервни двигатели на експлоатираните превозни средства, за дадени типове бензинови двигатели и типове превозни средства, задвижвани с бензинов двигател, които не отговарят на изискванията, определени в приложения от I до VIII, държавите-членки:

а) смятат удостоверенията за съответствие, които съгласно Директива 70/156/ЕИО придружават новите превозни средства или новите двигатели, невалидни по смисъла на член 7, параграф 1 от същата директива; и

б) забраняват регистрацията, продажбата или пускането в експлоатация на нови превозни средства и продажбата или експлоатацията на нови двигатели.

4. Когато са изпълнени изискванията по приложения от I до VIII и по членове 3 и 4, и по-конкретно когато по отношение на емисиите на газообразните и механичните замърсители и димната непрозрачност от двигателя, те отговарят на пределните стойности, определени в ред „Б1“ или ред „Б2“, или на допустимите стойности посочени в ред „В“ на таблиците в раздел 6.2.1 от приложение I по причините, свързани с газообразните и механичните замърсители и димната непрозрачност от двигателя, никоя държава-членка не може:

а) да откаже да издаде типово одобрение на ЕО съгласно член 4, параграф 1 от Директива 70/156/ЕИО, или да издава национално типово одобрение за тип превозно средство, задвижвано с дизелов или бензинов двигател;

б) да забрани регистрацията, продажбата или пускането в експлоатация на нови превозни средства, които се задвижват от дизелови или бензинови двигатели;

в) да откаже да издаде типово одобрение на ЕО за тип дизелов или бензинов двигател;

г) да забрани продажбата или пускането в експлоатация на нови дизелови или бензинови двигатели.

5. Считано от 1 октомври 2005 г., за типовете дизелови или бензинови двигатели и типовете превозни средства, задвижвани с дизелови или бензинови двигатели, които не отговарят на изискванията определени в приложения от I до VIII и на членове 3 и 4, и по-специално когато емисиите на газообразни и механични замърсители и непрозрачността на дима от двигателя не отговарят на пределните стойности, определени в ред „Б1“ на таблиците в раздел 6.2.1 от приложение I, държавите-членки:

а) отказват да издават типово одобрение на ЕО съгласно член 4, параграф 1 от Директива 70/156/ЕИО; и

б) отказват издаването на национално типово одобрение.

6. Считано от 1 октомври 2006 г. и освен когато превозните средства и двигателите са предназначени за износ за трети страни или за резервни двигатели на експлоатираните превозни средства, когато изискванията, определенив приложения от I до VIII и в членове 3 и 4 не се спазват, и по-специално когато емисиите на газообразни и механичните замърсители и димната непрозрачност от двигателя не съответстват на пределните стойности, посочени в ред „Б1“ на таблиците в раздел 6.2.1 на приложение I, държавите-членки:

а) смятат удостоверенията за съответствие, които съгласно Директива 70/156/ЕИО придружават новите превозни средства или новите двигатели, невалидни по смисъла на член 7, параграф 1 от същата директива; и

б) забраняват регистрацията, продажбата или пускането в експлоатация на нови превозни средства, които се задвижват от дизелови или бензинови двигатели, и продажбата или експлоатацията на нови дизелови или бензинови двигатели.

7. Считано от 1 октомври 2008 г., за типовете дизелови или бензинови двигатели и типовете превозни средства, задвижвани с дизелови или бензинови двигатели, които не отговарят на изискванията определени в приложения от I до VIII и на членове 3 и 4, и по-специално когато емисиите на газообразни и механични замърсители и непрозрачността на дима от двигателя не отговарят на пределните стойности, определени в ред „Б2“ на таблиците в раздел 6.2.1 на приложение I, държавите-членки:

а) отказват да издават типово одобрение на ЕО съгласно член 4, параграф 1 от Директива 70/156/ЕИО; и

б) отказват издаването на национално типово одобрение.

8. Считано от 1 октомври 2009 г. и освен когато превозните средства и двигателите са предназначени за износ за трети страни или за резервни двигатели на експлоатираните превозни средства, когато изискванията, определени в приложения от I до VIII и в членове 3 и 4 не се спазват, и по-специално когато емисиите на газообразни и механични замърсители и димната непрозрачност от двигателя не съответстват на пределните стойности, посочени в ред „Б2“ на таблиците в раздел 6.2.1 от приложение I, държавите-членки:

а) смятат удостоверенията за съответствие, които съгласно Директива 70/156/ЕИО придружават новите превозни средства или новите двигатели, невалидни по смисъла на член 7, параграф 1 от същата директива; и

б) забраняват регистрацията, продажбата или пускането в експлоатация на нови превозни средства, които се задвижват от дизелови или бензинови двигатели, и продажбата или експлоатацията на нови дизелови или бензинови двигатели.

9. Съгласно параграф 4, двигател, който отговаря на изискванията, определени в приложения от I до VIII, и по-специално отговаря на пределните стойности, посочени в ред „В“ на таблиците в раздел 6.2.1 на приложение I, се смята че отговаря на изискванията определени в параграфи 1, 2 и 3.

Съгласно параграф 4 двигател, който отговаря на изискванията, определени в приложения от I до VIII и на членове 3 и 4, и по-специално отговаря на пределните стойности, посочени в ред „В“ на таблиците в раздел 6.2.1 на приложение I, се смята, че отговаря на изискванията определени в параграфи от 1 до 3 и от 5 до 8.

10. За дизеловите или бензинови двигатели, които трябва да отговарят на пределните стойности, посочени в раздел 6.2.1 на приложение I, съгласно системата за типово одобрение се прилага следното:

При всички произволно избрани състояния на натоварване, принадлежащи към определена зона на контрол и с изключение на определени работни условия на двигателя, които не са предмет на такава разпоредба, пробите от емисии, които се събират в кратки срокове, колкото 30 секунди, не надвишават с повече от 100 % пределните стойности в редове „Б2“ и „В“ на таблиците в раздел 6.2.1 на приложение I. За зоната на контрол, спрямо която се прилага процентът, който не трябва да се надвишава, се определят изключените работни състояния на двигателя и останалите необходими условия в съответствие с процедурата, определена в член 7, параграф 1.

Член 3

Издръжливост на системите за контрол на емисиите

1. Считано от 1 октомври 2005 г. за новите типови одобрения и от 1 октомври 2006 г. за всички типови одобрения, производителят доказва дали дизеловият или бензинов двигател, типово одобрени съгласно пределните стойности, посочен в ред „Б1“ или ред „Б2“ или ред „В“ на таблиците в раздел 6.2.1 на приложение I, отговарят на пределните стойности за срока на експлоатация от:

а) 100 000 km или 5 години, което събитие настъпи първо, за двигателите, които се монтират на превозни средства от категория N1 и M2;

б) 200 000 km или 6 години, което събитие настъпи първо, за двигателите, които се монтират на превозни средства от категория N2, N3 с максимална технически допустима маса не надвишаваща 16 тона и М3 клас I, клас II и клас А, и клас Б с максимална технически допустима маса не надвишаваща 7,5 тона;

в) 500 000 km или 7 години, което събитие настъпи първо, за двигателите, които се монтират на превозни средства от категория, N3 с максимална технически допустима маса, надвишаваща 16 тона и М3 клас III и клас Б с максимална технически допустима маса, надвишаваща 7,5 тона;

Считано от 1 октомври 2005 г. за новите типове и от 1 октомври 2006 г., за всички типове, типовите одобрения, издавани за превозните средства ще изискват също така потвърждение за правилната работа на устройствата за контролиране на емисиите през нормалния срок на експлоатация на превозното средство при нормални условия на експлоатация (съответствие на експлоатираните превозни средства, които са правилно поддържани и експлоатирани).

2. Мерките за прилагане на параграф 1 се приемат най-късно до 28 декември 2005 г.

Член 4

Бордови диагностични системи

1. Считано от 1 октомври 2005 г. за новите типови одобрения на превозни средства и от 1 октомври 2006 г. за всички типови одобрения, дизелов двигател, типово одобрен за пределните стойности посочени в ред „Б1“ или ред „В“ на таблиците в раздел 6.2.1 на приложение I, или превозно средство, задвижвано с такъв двигател, се оборудват с бордова диагностична система (БДС), която сигнализира водача за наличието на повреда, ако пределната стойност на БДС, определена в ред „Б1“ или в ред „В“ на таблицата в параграф 3 се надвишава.

При системите за последващо третиране на отработилите газове, БДС може да следи за съществени функционални повреди във всяко от следните:

а) катализатора, когато е монтиран такъв, като отделен уред, независимо дали е част от система deNO x или дизелов филтър за механични частици;

б) системата deNO x , когато има такава;

в) дизеловия филтър за механични частици, когато има такъв;

г) комбинирана система deNO x - дизелов филтър за частици.

2. Считано от 1 октомври 2008 г. за новите типови одобрения и от 1 октомври 2009 г. за всички типови одобрения, дизелов или бензинов двигател, типово одобрен за пределните стойности посочени в ред „Б2“ или ред „В“ на таблиците в раздел 6.2.1 на приложение I, или превозно средство, задвижвано с такъв двигател, се оборудват с БДС, която сигнализира водача за наличието на повреда, ако пределната стойност на БДС, определена в ред „Б2“ или ред „В“ на таблицата в параграф 3 се надвишава.

БДС също така включва интерфейс между електронното контролно устройство на двигателя (ЕКУД) и всички други електрически или електронни системи на двигателя или превозното средство, които осигуряват данни за, или получават данни от ЕКУД и които засягат правилното функциониране на системата за контролиране на емисиите, като интерфейса между ЕКУД и дадено предавателно електронно контролно устройство.

3. Пределните стойности на БДС са, както следва:







Ред Дизелови двигатели маса на азотните оксиди (NO x ) g/kWh маса на механичните частици (РТ) g/kWh Б1 (2005) 7,0 0,1 Б2 (2008) 7,0 0,1 В (EEV) 7,0 0,1

4. За извършване на изпитвания, диагностика, обслужване и ремонт трябва да се предоставя цялостен и унифициран достъп до информацията от БДС, съгласно съответните разпоредби на Директива 70/220/ЕИО и разпоредбите, които се отнасят до резервните компоненти, които гарантират съвместимостта с БДС.

5. Мерките за прилагане на параграфи 1, 2 и 3 се приемат най-късно до 28 декември 2005 г.

Член 5

Системи за контрол на емисиите при използването на краткотрайно действащи реактиви

При определяне мерките, необходими за прилагане на член 4, съгласно член 7, параграф 1, Комисията, при необходимост, включва технически мерки, за да минимизира риска от системите за контрол на емисиите, които използват краткотрайно действащи реактиви, които се използват неподходящо. В допълнение, и когато се налага, се предприемат мерки, за да се гарантират емисиите от амоняк в резултат от краткотрайно действащите реактиви, да се минимизират.

Член 6

Данъчни стимули

1. Държавите-членки могат да предвиждат данъчни стимули единствено по отношение на превозните средства, които отговарят на изискванията на настоящата директива. Тези стимули трябва да отговарят на изискванията на Договора, както и на параграф 2 или на параграф 3 от настоящия член.

2. Стимулите се прилагат по отношение на всички нови превозни средства, предлагани за продажба на пазара на държавата-членка, които предварително отговарят на пределните стойности, определени в ред „Б1“ или „Б2“ на таблиците в раздел 6.2.1 на приложение I.

Те се прекратяват от момента на задължителното прилагане на пределните стойности по ред „Б1“, съгласно член 2, параграф 6, или от задължителното прилагане на пределните стойности по ред „Б2“, съгласно член 2, параграф 8.

3. Стимулите се прилагат за всички нови превозни средства, предлагани за продажба на пазара на държавата-членка, които отговарят на допустимите пределни стойности, определени в ред „В“ на таблиците в раздел 6.2.1 на приложение I.

4. За всеки тип превозно средство, в допълнение на условията, посочени в параграф 1, стимулите не надвишават допълнителните разходи за техническите решения, въведени да осигурят съответствие с пределните стойности, определени в ред „Б1“ или ред „Б2“ или с допустимите пределни стойности, определени в ред „В“ на таблиците в раздел 6.2.1 на приложение I и за инсталирането им на превозното средство.

5. Държавите-членки уведомяват Комисията, достатъчно време преди прилагането на плановете за въвеждане или изменение на данъчните стимули, определени в настоящия член, за да може тя да представи своите становища.

Член 7

Мерки за прилагане и за изменения и допълнения

1. Мерките, необходими за прилагане на член 2, параграф 10, членове 3 и 4 от настоящата директива, се приемат от Комисията с помощта на комитета, създаден по силата на член 13, параграф 1 от Директива 70/156/ЕИО, съгласно процедурата, посочена в член 13, параграф 3 от същата директива.

2. Измененията и допълненията към настоящата директива, необходими за адаптиране към научния и технически прогрес, се приемат от Комисията с помощта на Комитета, създаден по силата на член 13, параграф 1 от Директива 70/156/ЕИО, съгласно процедурата, посочена в член 13, параграф 3 от същата директива.

Член 8

Прегледи и отчети

1. Комисията преглежда необходимостта от въвеждането на нови ограничения на емисиите за превозните средства и двигателите с голямо натоварване по отношение на замърсителите, които все още остават неуредени. Прегледът се основава на по-широко въвеждане на пазара на нови алтернативни горива и на въвеждането на нови системи за контрол на отработилите емисии, които използват добавки, за да отговарят на бъдещите стандарти, определени в настоящата директива. При необходимост, Комисията представя предложение пред Европейския парламент и пред Съвета.

2. Комисията представя на Европейския парламент и на Съвета законодателни предложения за бъдещите ограничения на No x и за механичните емисии от превозни средства с голямо натоварване.

При необходимост, тя проучва нуждата за определяне на допълнителни ограничения за нивата и размера на механичните замърсители и след това ги включва в предложенията си.

3. Комисията представя пред Европейския парламент и пред Съвета отчет за постигнатото в преговорите за Хармонизиране на глобалния митнически цикъл (ХГМЦ).

4. Комисията представя пред Европейския парламент и пред Съвета отчет за изискванията за работата на бордовата измервателна система (БИС). Въз основа на този отчет, Комисията, когато е необходимо, представя предложение за мерките, които съдържат техническите спецификации и съответните приложения, за осигуряване типовото одобрение на БДС, които осигуряват най-малко еднакви нива на контрол на БДС, и които да са приложими към тях.

Член 9

Въвеждане

1. Държавите-членки приемат и публикуват не по-късно от 9 ноември 2006 г. необходимите законови, подзаконови и административни разпоредби, за да се съобразят с настоящата директива. Когато се забави приемането на мерките за прилагане, посочени в член 7, след 28 декември 2005 г., държавите-членки се съобразяват с изпълнението на това задължение до датата на въвеждане, определена в директивата, която съдържа тези мерки за въвеждане. Те незабавно информират Комисията за текстовете на тези разпоредби, както и таблица на съответствието между разпоредбите и настоящата директива.

Те предоставят тези разпоредби от 9 ноември 2006 г. или, когато приемането на мерките за прилагане, посочени в член 7, се забави след 28 декември 2005 г., от датата на въвеждане, посочена в директивата, съдържаща тези мерки за прилагане.

Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Те също съдържат декларация, че позоваванията на действащите законови, подзаконови и административни разпоредби към директивите, отменени с настоящата директива, се тълкуват, като позовавания на настоящата директива. Условията и редът на позоваване и как декларацията се формулира, се определят от държавите-членки.

2. Държавите-членки уведомяват Комисията за текста на основните разпоредби от вътрешното законодателство, което те приемат в областта, регулирана от настоящата директива.

Член 10

Отмяна

Считано от 9 ноември 2006 г. директивите, изброени в приложение IХ, част А, се отменят без да се отменят задълженията на държавите-членки относно времевите ограничения за въвеждане във вътрешното законодателство и прилагането на директивите определени в приложение IХ, част Б.

Позоваванията на отменените директиви се разглеждат, като позовавания на настоящата директива и се тълкуват според таблицата на съответствието в приложение Х.

Член 11

Влизане в сила

Настоящата директива влиза сила на двадесетия 20-я ден след датата на публикуването ѝ в Официален вестник на Европейския съюз.

Член 12

Адресати

Адресати на настоящата директива са държавите-членки.









ПРИЛОЖЕНИЕ I

ОБХВАТ, ОПРЕДЕЛЕНИЯ И СЪКРАЩЕНИЯ, ЗАЯВЛЕНИЕ ЗА ТИПОВО ОДОБРЕНИЕ НА ЕО, СПЕЦИФИКАЦИИ И ИЗПИТВАНИЯ И СЪОТВЕТСТВИЕ НА ПРОИЗВОДСТВОТО

▼M1

1. ОБХВАТ

Настоящата Директива се отнася до контрола върху замърсяващи газове и частици, срока на експлоатация на устройствата за контрол на емисии, съответствието в експлоатацията на превозни средства/двигатели и системи за бордова диагностика (СБД) на всички моторни превозни средства, снабдени с двигатели с компресионно запалване, и до газообразните замърсители, срока на експлоатация, съответствието в експлоатацията на превозни средства/двигатели и системи за бордова диагностика (СБД) на всички моторни превозни средства, снабдени с двигатели с принудително запалване, както е посочено в член 1, с изключение на двигателите с компресионно запалване на онези превозни средства от категория N1, N2 и M2, и на двигателите с принудително запалване с природен газ или пропан-бутан на онези превозни средства от категория N1, за които типовото одобрение е извършено съгласно Директива 70/220/ЕИО на Съвета ( 10 ).

2. ОПРЕДЕЛЕНИЯ

2.1. За целите от настоящата Директива се прилагат следните определения:

„одобрение на двигател (фамилия двигатели)“ означава типово одобрение на двигател (фамилия двигатели) по отношение емисиите от замърсяващи газове и частици;

„допълнителна стратегия за контрол на емисии (ДСКЕ)“ означава стратегия за контрол на емисии, която влиза в действие или променя основната стратегия за контрол на емисии за специфична цел или цели и в отговор на специфична комбинация от околни и/или работни условия например скорост на превозно средство, скорост на двигател, използване на редуктор, входна температура или входно налягане;

„основна стратегия за контрол на емисии (ОСКЕ)“ означава стратегия за контрол на емисии, която е действаща в целия диапазон на скорост и натоварване на двигателя, освен ако не е задействана ДСКЕ. Примери за ОСКЕ, но без да се ограничават само до тях, са:

— Диаграма за регулиране момента на запалване на двигателя,

— Диаграма за рециркулация на отработени газове (EGR),

— Диаграма за дозиране на SCR катализатор реагент;

„комбиниран филтър за deNOx-частици“ означава система за последваща обработка на отработени газове, разработена за едновременно намаляване на емисии от азотни оксиди (NOx) и замърсяващи частици (PT);

„непрекъсната регенерация“ означава регенерационният процес на системата за последваща обработка на отработени газове, който се извършва или постоянно, или поне веднъж за ЕТС изпитване. Такъв регенерационен процес няма да изисква специална процедура за изпитване;

„контролна област“ означава областта между скорости А и В на двигателя и между 25 до 100 процента натоварване;

„декларирана максимална мощност (Pmax)“ означава максималната мощност в EC kW (чиста мощност), както е обявена от производителя в неговото приложение за типово одобрение;

▼M2

„Стратегия на неефективност“:

— стратегия ДСКЕ (допълнителна стратегия за контрол на емисии), която намалява ефективността на контрола върху емисиите, свързан със стратегия ОСКЕ (основната стратегия за контрол на емисии), при условие на нормално функциониране или експлоатация на превозното средство,

— стратегия ОСКЕ, която прави разлика между функциониране според изискванията на стандартизирано изпитване за типово одобрение и другите начини на функциониране, и осигурява намаляване в по-малка степен на емисиите при условия, които реално не са включени в приложимите изпитвателни процедури за типово одобрение, или

— стратегия СБД (система за бордова диагностика), или стратегия за контрол на емисиите, която прави разлика между функциониране според изискванията на стандартизирано изпитване за типово одобрение и другите начини на функциониране, и осигурява по-ниско ниво на възможност за контрол върху емисиите (по отношение на времетраене и точност) при условия, които реално не са включени в приложимите изпитвателни процедури за типово одобрение;

▼M1

„deNOx система“ означава система за последваща обработка на отработени газове, проектирана да намали емисиите на азотни оксиди (NOx) (например понастоящем има пасивни и активни сухи NOx-катализатори, NOx-адсорбери и системи за селективна каталитична редукция (SCR);

„времезакъснение“ означава времето между промяната на компонента, който се измерва в контролната точка, и реакция на системата — 10 % от крайното показание (t10). За газообразните компоненти основно това е транспортното време на измервания компонент от пробната сонда към детектора. За времезакъснението пробната сонда се определя като изпитвателна точка;

„дизелов двигател“ означава двигател, който работи на принципа на компресионното запалване;

„изпитване ЕLR“ означава изпитвателен цикъл, включващ последователност на фази на натоварване при постоянни обороти на двигателя, които се прилагат съгласно раздел 6.2 от настоящото приложение;

„изпитване ЕSC“ означава изпитвателен цикъл, включващ 13 режима на устойчиво състояние, които се прилагат съгласно раздел 6.2 от настоящото приложение;

„изпитване ЕTC“ означава изпитвателен цикъл, включващ 1 800 преходни режими, измервани във всяка отделна секунда, които се прилагат съгласно раздел 6.2 от настоящото приложение;

„елемент на разработка“ означава по отношение на превозно средство или двигател,

— всяка система за контрол, включително компютърен софтуер, системи за електронно управление и компютърна логика,

— всякакви калибровки на системата за контрол,

— резултата от взаимодействието на системите, — или

— всякакви хардуерни елементи;

„дефект, свързан с емисии“ означава недостиг или отклонение от нормалните производствени допуски в разработката, материалите или изработката на устройство, система или монтажен възел, което влияе върху който и да било параметър, спецификация или компонент, принадлежащ на системата за контрол на емисии. Един липсващ компонент може да се разглежда като „дефект, свързан с емисии“;

„стратегия за контрол на емисии (СКЕ)“ означава елемент или комплект от елементи на разработката, който е включен в цялостния дизайн на двигателната система или превозното средство, за целите на контрол на емисиите от отработени газове, която включва една ОСКЕ и един набор от ДСКЕ;

„система за контрол на емисии“ означава система за последваща обработка на отработени газове, контролер/и за електронно управление на двигателната система и всеки свързан с емисии компонент на двигателната система при отработените газове, който подава вход на или получава изход от този/тези контролер/, и, когато е приложимо, комуникационният интерфейс (хардуер и съобщения) между устройството/та за електронен контрол на двигателната система (EECU) и всяка силова предавка или контрол на превозното средство по отношение управлението на емисиите;

„фамилия от системи за последваща обработка на отработени газове“ означава за изпитване по график за пробег, да се установят коефициенти на влошаването съгласно Приложение II към Директива 2005/78/ЕО на Комисията, изпълняващо Директива 2005/55/ЕО на Европейския парламент и на Съвета за сближаване на законодателствата на държавите-членки, отнасящи се до мерките, които трябва да бъдат взети срещу емисии от замърсяващи газове и частици от двигатели за превозни средства с компресионно запалване, и емисии замърсяващи частици от двигатели за превозни средства с принудително запалване, използващи гориво природен газ или втечнен нефтен газ, и за изменение на Приложения I, II, III, IV и VI към нея ( 11 ), и за проверка съответствието на превозни средства/двигатели в експлоатация съгласно Приложение III към Директива 2005/78/ЕО, групиране на двигатели от производители, които се придържат към определението за фамилия двигатели, но които по-нататък се групират в двигатели, използващи аналогична система за последваща обработка на отработени газове;

„двигателна система“ означава двигателя, системата за контрол на емисии и комуникацията интерфейс (хардуер и съобщения) между електронното устройство/а, системата за контрол (EECU) на двигателната система и всяка силова предавка или контрол на превозното средство;

„фамилия двигатели“ означава групиране на двигателни системи от производителя, които, по време на тяхната разработка, както е определено в Приложение II, Допълнение 2 към настоящата Директива, имат аналогични емисионни характеристики на отработени газове; всички членове на фамилията трябва да се придържат към приложимите пределни емисионни стойности;

„диапазон на работната скорост на двигателя“ означава диапазона на скорост на двигателя, най-често използван при експлоатацията му, който се намира между ниските и високите скорости, както са дадени в Приложение III към настоящата Директива;

„скорости А, Б и В на двигателя“ означава изпитвателните скорости, в рамките на работната скорост на двигателя, които трябва да използват за ESC изпитването и ELR изпитването, както е посочено в Приложение III, Допълнение 1 към настоящата Директива;

„двигателна регулировка“ означава специфична конфигурация двигател/превозно средство, която включва стратегия за контрол на емисиите (СКЕ), единична характеристика на действието на двигателя (кривата на пълно натоварване за одобрения тип) и, ако се използва, един комплект от ограничители на въртящия момент;

„тип на двигателя“ означава категория двигатели, които не се отличават в такива съществени отношения като характеристики на двигателя, както са определени в Приложение II към настоящата Директива;

„система за последваща обработка на отработени газове“ означава катализатор (окисляващ или 3-пътен), филтър за частици, deNOx система, комбиниран филтър за deNOx-частици, или всякакво друго устройство за намаляване на емисии, което е инсталирано по низходящия поток на двигателя. Това определение изключва рециркулацията на отработени газове, която, когато е монтирана, се разглежда като неразделна част от двигателната система;

„газов двигател“ означава двигател с принудително запалване, работещ с природен газ (ПГ) или втечнен нефтен газ (ВНГ);

„замърсяващи газове“ означава въглероден монооксид, въглеводороди (изразени в еквиваленти CH1,85 за дизел, CH2,525 за пропан-бутан и CH2,93 за природен газ (NMHC — неметанови въглеводороди) и предполагаема молекула CH3O0,5 за дизелови двигатели, работещи с етанол), метан (изразени в еквиваленти CH4 за природен газ) и азотни оксиди, като последните се изразяват в еквивалент на азотен диоксид (NO2);

„висока скорост (nhi)“ означава най-високата скорост на двигателя, при която се достига 70 % от обявената максимална мощност;

„ниска скорост (nlo)“ означава най-ниската скорост на двигателя, при която се достига 50 % от обявената максимална мощност;

„главна функционална повреда“ ( 12 ) означава постоянна или временна неизправност на системата за последваща обработка на отработени газове, при която се очаква непосредствено или забавено увеличаване на емисиите от газове и частици от двигателната система и която не може да се оцени правилно от системата за бордова диагностика;

„неизправност“ означава:

— всяко едно влошаване или повреда, включително електрически аварии, на системата за контрол на емисиите, които биха довели до емисии, превишаващи пределни пределни стойности на СБД, или когато е приложимо, невъзможност да се достигне диапазонът на функционално действие на системата за последваща обработка на отработени газове, където емисията на всяко регулирано замърсяващо вещество би превишила пределни стойности на СБД,

— всеки един случай, при който СБД системата не е в състояние да изпълни изискванията за контрол от настоящата Директива.

Въпреки това, един производител може да счита като неизправност, влошаване или авария, които биха довели до емисии, които не превишават СБД пределните стойности;

„индикатор за неизправност (ИН)“ означава визуален индикатор, който ясно осведомява водача на превозното средство в случая на неизправност по смисъла от настоящата Директива;

„мултирегулируем двигател“ означава двигател, който съдържа повече от една двигателна регулировка;

„диапазон на природен газ“ означава един от двата диапазона H или L, както е определен в Европейски стандарт ЕN 437 от ноември 1993 г.;

„чиста мощност“ означава мощността в EC kW, получена на изпитвателния стенд в края на коляновия вал, или нейния еквивалент, измерен съгласно ЕО метода за измерване на мощност, заложен в Директива 80/1269/ЕИО на Комисията ( 13 );

„СБД“ означава система за бордова диагностика за контрол на емисии, която има способността да идентифицира вероятната област на неизправност чрез кодове за грешка, съхранени в компютърната памет;

„фамилия СБД двигатели“ означава типово одобрение на СБД системата съгласно изискванията на Приложение IV към Директива 2005/78/ЕО, двигатели, групирани от производителя, които имат общи параметри на дизайна на СБД съгласно раздел 8 от настоящото приложение;

„уред за измерване коефициента на непрозрачност“ означава уред, разработен за измерване непрозрачността на димни частици чрез принципа на поглъщане на светлината;

„базов двигател“ означава двигател, избран от фамилия двигатели по такъв начин, че неговите емисионни характеристики да бъдат представителни за фамилията двигатели;

„устройство за последваща обработка на частици“ означава система за последваща обработка на отработени газове, разработена за намаляване емисиите от частици (PT) чрез механично, аеродинамично, дифузно или инерционно отделяне;

„замърсяващи частици“ означава всеки материал, събран върху определена филтрираща среда след разреждане на отработен газ с чист филтриран въздух, така че температурата да не превишава 325 K (52 C);

„процентно натоварване“ означава част от максималния наличен въртящ момент за скорост на двигателя;

„периодична регенерация“ означава регенерационния процес на устройство за контрол на емисиите, което се среща периодично при по-малко от 100 часа нормална работа на двигателя. По време на цикли, в които има регенерация, емисионните норми могат да бъдат превишени;

„ ►M2 режим на емисии по подразбиране ◄ “ означава активирана ДСКЕ в случай на неизправност на СКЕ, открита от СБД системата, която води до активиране на ИН и не изисква вход от авариралия компонент или система;

„извод за задвижване“ означава извод, управляван от двигателя, за целите на захранване на помощно оборудване, монтирано на превозното средство;

„реагент“ означава всяка среда, съхранена на борда на превозното средство в резервоар и предоставена на системата за последваща обработка на отработени газове (ако е необходимо), при поискване от системата за контрол на емисиите;

„повторна калибровка“ означава фина настройка на двигател за природен газ, за да се осигури едно и също действие (мощност, консумация на гориво) в различен диапазон на природен газ;

„еталонна скорост (nref)“ означава 100 % скорост, която се използва за денормализиране на относителните скорости при ЕТС изпитването, както е посочено в Приложение III, Допълнение 2 към настоящата Директива;

„време за реакция“ означава разликата във времето между бърза промяна на компонента, който се измерва в контролната точка и съответната промяна в реакцията на измерващата система, като промяната на измервания компонент е поне 60 % FS и се извършва за по-малко от 0,1 секунда. Времето за реакция на системата (t90) се състои от времезакъснението към системата и времето за нарастване на системата (вижте също ISO 16183);

„време за нарастване“ означава времето между 10 % и 90 % реакция на крайното показание (t 90– t 10). Това е реакцията на уреда, след като измерваният компонент достигне уреда. За времето за нарастване пробната сонда се определя като изпитвателна точка;

„самоприспособимост“ означава всяко устройство на двигателя, което позволява съотношението въздух/гориво да бъде константа;

„дим“ означава частици, уловени в потока отработени газове на дизелов двигател, които поглъщат, отразяват или пречупват светлина;

„изпитвателен цикъл“ означава последователност на изпитвателни точки, всяка с определена скорост и въртящ момент, които се следват от двигателя при устойчиво състояние (ESC изпитване) или кратковременни работни условия (ЕТС, ELR изпитване);

„ограничител на въртящ момент“ означава устройство, което временно ограничава максималния въртящ момент на двигателя;

„време за преобразуване“ означава времето между промяната на измервания компонент в пробната сонда и реакция на системата от 50 % от крайното показание (t 50). Времето за преобразуване се използва за изравняване сигнала на различни измервателни уреди;

„срок на експлоатация“ означава, за превозни средства и двигатели с одобрен тип по ред Б1, Б2 или В от таблицата, дадена в раздел 6.2.1 на настоящото приложение, съответния период от разстояние и/или време, определено в член 3 (дълготрайност на системи за контрол на емисиите) от настоящата Директива, чието съответствие със съответните газообразни, от частици и димни емисионни пределни стойности, трябва да бъде гарантирано като част от типово одобрение;

„Wobbe индекс (долен Wl; или горен Wu) означава съотношението между съответната калоричост на газ за единица обем и квадратния корен на неговата относителна плътност при същите еталонни условия:“

„λ-превключващ коефициент Sλ“ означава израз, който описва необходимата гъвкавост на системата за управление на двигателя по отношение промяна на излишък въздух съотношението λ, ако двигателят работи с газова смес, различна от чист метан (вижте Приложение VII за изчисляването на Sλ);

▼M2

„Система за контрол на емисии“ означава система, която осигурява нормалната работа на устройствата за контрол на NOx (денитрификация), монтирани в двигателната система в съответствие с разпоредбите на точка 6.5 от приложение I.

▼M1

2.2. Символи, съкращения и международни стандарти

2.2.1. Символи за изпитвателни параметри;







Символ Мерна единица Термин Ар м2 Площ на напречно сечение на изокинетична пробна сонда Ае м2 Площ на напречно сечение на тръба за отработени газове с ppm/vol. % Концентрация C d — Коефициент на изпускане на SSV-CVS C1 — Въглерод 1 еквивалентен въглеводород d м Диаметър D 0 м3/с Отсичане на PDP калибровъчна функция D — Коефициент на разреждане D — Константа на Bessel функция E — Константа на Bessel функция E E — КПД на етан E M — КПД на метан Ez г/кВч Интерполирани NOx емисии в контролната точка f л/сек. Честота fa — Лабораторен атмосферен коефициент fc сек.-1 Bessel филтър на гранична честота Fs — Стехиометричен коефициент H MJ/m3 Калоричност H a г/кг Абсолютна влажност на всмуквания въздух H d г/кг Абсолютна влажност на разредения въздух i — Абонамент, обозначаващ индивидуален режим или моментно измерване K — Константа на Bessel k м-1 Коефициент на светлинно поглъщане kf Специфичен горивен коефициент за суха към мокра корекция k h,D — Корекционен коефициент за влажност за NOx за дизелови двигатели k h,G — Корекционен коефициент за влажност за NOx за газови двигатели K v CFV калибровъчна функция k W,a — Сух до мокър корекционен коефициент за всмуквания въздух k W,d — Сух до мокър корекционен коефициент за разредения въздух k W,e — Сух до мокър корекционен коефициент за разредения отработен газ k W,r — Сух до мокър корекционен коефициент за неочистен газ L % Процентен въртящ момент, отнесен към максималния въртящ момент за изпитвателния двигател La м Ефективна дължина на оптическа пътека M ra г/мол Молекулна маса на всмуквания въздух M re г/мол Молекулна маса на отработените газове m d кг Маса на пробата разреден въздух, преминала през пробните филтри за частици m ed кг Обща маса разредени отработени газове за цикъл m edf кг Маса на еквивалент разредени отработени газове за цикъл m ew кг Обща маса отработени газове за цикъл m f мг Събрана пробна маса частици m f,d мг Събрана пробна маса частици от разредения въздух m gas г/ч или г Дебит на газообразна емисионна маса m se кг Пробна маса за цикъл m sep кг Маса на проба разредени отработени газове, преминала през пробните филтри за частици m set кг Маса на проба двойно разредени отработени газове, преминала през пробните филтри за частици m ssd кг Маса на вторично разреден въздух N % Непрозрачност N p — Общо обороти за PDP на цикъл N p,i — Обороти за PDP през интервал от време n мин-1 Скорост на двигателя n p сек-1 PDP скорост nhi мин-1 Висока скорост на двигателя nlo мин-1 Ниска скорост на двигателя nref мин-1 Еталонна скорост на двигателя за ЕТС изпитване p a kPa Налягане на наситена пара на всмуквания въздух на двигателя p b kPa Общо атмосферно налягане p d kPa Налягане на наситена пара на разредения въздух p p kPa Абсолютно налягане p r kPa Налягане на водни пари след охлаждаща баня p s kPa Сухо атмосферно налягане p 1 kPa Спад на налягането на входа на помпата P (a) kW Мощност, поета от спомагателни устройства за целите на изпитването P (b) kW Мощност, поета от спомагателни устройства, която се вади от изпитването P (n) kW Чиста мощност некоригирана P (m) kW Мощност, измерена върху изпитвателния стенд q maw кг/ч или кг/сек Масов поток на всмукван въздух на мокра база q mad кг/ч или кг/сек Масов поток на всмукван въздух на суха база q mdw кг/ч или кг/сек Масов поток на разреден въздух маса на мокра база q mdew кг/ч или кг/сек Масов поток на разредени отработени газове на мокра база q mdew,i кг/сек Моментен CVS масов поток на мокра база q mdef кг/ч или кг/сек Еквивалентен масов поток на разредени отработени газове на мокра база q mew кг/ч или кг/сек Масов поток на отработени газове на мокра база q mf кг/ч или кг/сек Масов поток на гориво q mp кг/ч или кг/сек Масов поток на пробни частици q vs дм3/мин Дебит на проба в анализатор q vt см3/мин Дебит на проследяващ газ Ω — Константа на Bessel Q s м3/сек PDP/CFV-CVS обемен дебит Q SSV м3/сек SSV-CVS обемен дебит r a — Съотношение на площи на напречно сечение на изокинетична проба и тръба отработени газове r d — Съотношение на разреждане r D — Съотношение на диаметри SSV-CVS r p — Съотношение на налягане SSV-CVS r s — Съотношение на проба R f — Коефициент на FID реакция ρ кг/м3 Плътност S kW Динамометрично задание S i м-1 Моментна стойност на дима S λ — λ-превключване коефициент T К Абсолютна температура T a К Абсолютна температура на всмуквания въздух t сек Време за измерване t e сек Време за електрическа реакция t f сек Време за реакция на филтър за функция на Bessel t p сек Време за физическа реакция Δt сек Интервал от време между успешни данни за дим (= 1/скорост на взимане на проба) Δt i сек Интервал от време за моментен CVS дебит τ % Прозрачност на дима u — Съотношение между плътностите на газовия компонент и отработените газове V 0 м3/об. PDP газов обем, изпомпван за оборот V s л Обем на системата в анализатора W — Wobbe индекс W act кВтч Действителна работа на ЕТС за цикъл W ref кВтч Еталонна работа на ЕТС за цикъл W f — Тегловен коефициент WFE — Ефективен тегловен коефициент X 0 м3/об. Калибровъчна функция на PDP обемен дебит Yi м-1 1 s Bessel средна димна стойност

▼B

►M1 2.2.2 ◄ Символи на химическия състав



CH4 Метан C2H4 Етан C2H5OH Етанол C3H8 Пропан CO Въглероден окис DOP Диоктилфталат CO2 Въглероден двуокис HC Въглеводороди NMHC Ненаситени въглеводороди NOx Оксиди на азота NO Азотен окис NO2 Азотен двуокис PT Частици

►M1 2.2.3. ◄ Съкращения



CFV Тръба нa Вентури CLD Химилуминесцентен датчик ELR Европейски стандарт за изпитване за чувствителност към натоварването ESC Европейски стандарт за цикъл на устойчива основа ETC Европейски стандарт за преходен цикъл FID Датчик за йонизацията на пламъка GC Газов хроматограф HCLD Подгряван химилуминесцентен датчик HFID Подгряван датчик за йонизацията на пламъка LPG Втечнен нефтен газ NDIR Недисперсен инфрачервен анализатор NG Природен газ NMC Сепаратор на метан

▼M1

2.2.4. Символи за състав на горивото W ALF водородно съдържание на гориво, % маса W BET въглеродно съдържание на гориво, % маса W GAM съдържание на сяра в гориво, % маса W DEL азотно съдържание на гориво, % маса W EPS кислородно съдържание на гориво, % маса α моларно водородно съотношение (H/C) β моларно въглеродно съотношение (C/C) γ моларно серно съотношение (S/C) δ моларно азотно съотношение (N/C) ε моларно кислородно съотношение (O/C) отнасящи се до гориво CβHαOδNεSU β = 1 горива на въглеродна база, β = 0 за водородно гориво.

2.2.5. Стандарти, упоменати в настоящата Директива



ISO 15031-1 ISO 15031-1:2001 Пътни превозни средства — Комуникация между превозно средство и външно оборудване за диагностика, свързано с емисии — Част 1: Обща информация. ISO 15031-2 ISO/PRF TR 15031-2:2004 Пътни превозни средства — Комуникация между превозно средство и външно оборудване за диагностика, свързано с емисии — Част 2: Термини, определения, съкращения и акроними. ISO 15031-3 ISO 15031-3:2004 Пътни превозни средства — Комуникация между превозно средство и външно оборудване за диагностика, свързано с емисии — Част 3: Диагностичен конектор и свързани с него електрически вериги, спецификация и употреба. SAE J1939-13 SAE J1939-13: Външен диагностичен конектор. ISO 15031-4 ISO DIS 15031-4.3:2004 Пътни превозни средства — Комуникация между превозно средство и външно оборудване за диагностика, свързано с емисии — Част 4: Външно изпитвателно оборудване. SAE J1939-73 SAE J1939-73: Приложно ниво — Диагностика. ISO 15031-5 ISO DIS 15031-5.4: 2004 Пътни превозни средства — Комуникация между превозно средство и външно оборудване за диагностика, свързано с емисии — Част 5: Диагностични услуги, свързани с емисии. ISO 15031-6 ISO DIS 15031-6.4: 2004 Пътни превозни средства — Комуникация между превозно средство и външно оборудване за диагностика, свързано с емисии — Част 6: Определения на диагностични кодове за повреда. SAE J2012 SAE J2012: Определения на диагностични кодове за повреда, еквивалентни на ISO/DIS 15031-6, 30 април 2002 г. ISO 15031-7 ISO 15031-7: 2001 Пътни превозни средства — Комуникация между превозно средство и външно оборудване за диагностика, свързано с емисии — Част 7: Защита на връзка данни. SAE J2186 SAE J2186: E/E Защита на връзка данни, с дата октомври 1996 г.. ISO 15765-4 ISO 15765-4: 2001 Пътни превозни средства — Диагностика на мрежа на контролера (CAN) — Част 4: Изисквания за системи, свързани с емисии. SAE J1939 SAE J1939: Препоръчителна практика за мрежа за серийно управление и комуникации на превозното средство. ISO 16185 ISO 16185: 2000 Пътни превозни средства — Фамилия двигатели за официално типово одобрение. ISO 2575 ISO 2575: 2000 Пътни превозни средства — Символи за управления, индикатори и информационни указатели. ISO 16183 ISO 16183: 2002 Двигатели за тежък режим — Измерване на газообразни емисии от неочистени отработени газове и от емисии частици, използващи системи за частично разреждане на потока при краткотрайни изпитвателни условия.

▼B

3. ЗАЯВЛЕНИЕ ЗА ТИПОВО ОДОБРЕНИЕ

3.1. Заявление за типово одобрение на ЕО за тип двигател или семейство двигатели като отделна техническа единица

▼M1

3.1.1. Заявлението за типово одобрение на двигател или фамилия двигатели във връзка с нивото на емисиите от замърсяващи газове и частици за дизелови двигатели и във връзка с нивото на емисии от замърсяващи газове и частици за газови двигатели, а така също срокът на експлоатация и системата за бордова диагностика (СБД) се представя от производителя на двигателя или от надлежно упълномощен представител. Ако заявлението се отнася до двигател, оборудван със система за бордова диагностика (СБД), трябва да бъдат изпълнени изискванията на раздел 3.4.

▼B

3.1.2. То се придружава от долуспоменатите документи в три екземпляра и от следните данни: 3.1.2.1. Описание на типа двигател или семейство двигатели, когато е възможно, което съдържа данните посочени в приложение II към настоящата директива, които отговарят на изискванията на членове 3 и 4 от Директива 70/156/ЕИО от 6 февруари 1970 г. за сближаване на законодателството на държавите-членки относно типовото одобрение на моторните превозни средства и техните ремаркета ( 14 ).

3.1.3. Двигател, който съответства на характеристиките за „тип двигател“, описани в приложение II, се представя на техническата служба, отговорна за извършване на изпитванията за одобрение, определени в раздел 6.

3.2. Заявление за типово одобрение на ЕО за тип превозно средство по отношение на неговия двигател

▼M1

3.2.1. Заявлението за одобрение на превозно средство във връзка с емисии от замърсяващи газове и частици от неговия дизелов двигател или фамилия дизелови двигатели и във връзка с емисии на замърсяващи газове и частици от неговия газов двигател или фамилия газови двигатели, а така също срокът на експлоатация и системата за бордова диагностика (СБД) се представя от производителя на двигателя или от надлежно упълномощен представител. Ако заявлението се отнася до двигател, оборудван със система за бордова диагностика (СБД), трябва да бъдат изпълнени изискванията на раздел 3.4.

▼B

3.2.2. То се придружава от долуспоменатите документи в три екземпляра и от следните данни: 3.2.2.1. Описание на типа превозно средство, на частите на превозното средство, свързани с двигателя и типа двигател или семейство двигатели, когато е възможно, което съдържа данните посочени в приложение II, заедно с документацията, необходима за прилагане на член 3 от Директива 70/156/ЕИО.

▼M1

3.2.3. Производителят осигурява описание на индикатора за неизправност (ИН), използван от СБД за сигнализация към водача при поява на дефект. Производителят осигурява описание на индикатора и метода за предупреждение към водача, използван при липса на необходимия реагент.

▼B

3.3. Заявление за типово одобрение на ЕО за тип превозно средство с одобрен двигател

▼M1

3.3.1. Заявлението за типово одобрение на превозно средство във връзка с емисиите замърсяващи газове и частици от неговия одобрен дизелов двигател или фамилия дизелови двигатели, и във връзка с нивото емисиите замърсяващи газове и частици от неговия одобрен газов двигател или фамилия газови двигатели, а така също срокът на експлоатация и системата за бордова диагностика (СБД) се представя от производителя на двигателя или от надлежно упълномощен представител.

▼B

3.3.2. То се придружава от долуспоменатите документи в три екземпляра и от следните данни: 3.3.2.1. Описание на типа превозно средство и на частите на превозното средство, свързани с двигателя, което съдържа данните посочени в приложение II, когато е възможно, и екземпляр на сертификата за типово одобрение на ЕО (приложение VI) за двигателя или семейството двигатели, ако има такъв, като отделна техническа единица, която е монтирана на типа превозно средство, заедно с документацията, необходима за прилагане на член 3 от Директива 70/156/ЕИО.

▼M1

3.3.3. Производителят осигурява описание на индикатора за неизправност (ИН), използван от СБД системата за сигнализация към водача при поява на дефект. Производителят осигурява описание на индикатора и метода за предупреждение към водача, използван при липса на необходимия реагент.

3.4. Системи за бордова диагностика

3.4.1. Заявлението за типово одобрение на двигател, оборудван със система за бордова диагностика (СБД), трябва да е придружено от информацията, изисквана в раздел 9 на Допълнение 1 от Приложение II (описание на базовия двигател) и/или раздел 6 на Допълнение 3 от Приложение II (описание на тип двигател от фамилията), заедно с: 3.4.1.1. Подробна писмена информация, напълно описваща функционалните работни характеристики на СБД, включително списък на всички релевантни части на системата за контрол на емисиите например сензори, изпълнителни механизми и компоненти, които се управляват от СБД; 3.4.1.2. Когато е приложимо, декларация от производителя за параметрите, които се използват като база за контрол на основни функционални повреди и освен това: 3.4.1.2.1. Производителят предоставя на техническата служба описание на потенциални повреди на системата за контрол на емисиите, които ще въздействат върху емисиите. Тази информация е предмет на обсъждане и споразумение между техническата служба и производителя на превозното средство. 3.4.1.3. Когато е приложимо, описание на комуникацията интерфейс (хардуер и съобщения) между устройството за електронно управление на двигателя (EECU) и всеки друг двигател или управляващо устройство на превозното средство, когато разменената информация има влияние върху правилното функциониране на системата за контрол на емисиите. 3.4.1.4. Когато е необходимо, копия на други типови одобрения, със съответните данни за разширения на одобренията. 3.4.1.5. Ако е приложимо, подробности за фамилията двигатели по раздел 8 на настоящото приложение. 3.4.1.6. Производителят трябва да опише разпоредбите, предприети за предотвратяване на подправяне и модификация на EECU или който и да било интерфейсен параметър, разгледан в раздел 3.4.1.3.

▼B

4. ИЗДАВАНЕ НА ТИПОВО ОДОБРЕНИЕ НА ЕО

4.1. Издаване на типово одобрение на ЕО за универсално гориво

Типово одобрение на ЕО за универсално гориво се издава при следните условия.

4.1.1. При дизелово гориво, изходният двигател отговаря на изискванията на настоящата директива за еталонното гориво, определени в приложение IV.

4.1.2. При природен газ, изходният двигател трябва да докаже способността си да се адаптира към всяка горивна смес, която може да се срещне на пазара. При природен газ, обикновено съществуват два типа горива, високо калорично гориво (Н-gas) и ниско калорично гориво (L-gas), но със значителна амплитуда във всяка от гамите; те значително се различават по своето калорично съдържание, изразено с индекса на Воб и с техния фактор на изместване λ (Sλ). Формулите за изчисляване и индекса Воб и Sλ са представени в раздели 2.27 и 2.28. Природните газове с фактор на изместване λ между 0,89 и 1,08 (0,89 ≤ Sλ ≤ 1,08) се приемат, че принадлежат към H-гамата, докато природните газове с фактор на изместване λ (Sλ) между 1,08 и 1,19 (1,08 ≤ Sλ ≤ 1,19) се приемат, че принадлежат към L-гамата. Сместа на еталонните горива отразява пределните вариации на Sλ. Изходният двигател отговаря на изискванията на настоящата директива за еталонните горива G R (гориво 1) и G25 (гориво 2), както е определено в приложение IV, без никакво регулиране за зареждането с гориво между двете изпитвания. След смяна на горивото, обаче, се допуска един подготвителен пробег чрез един ЕТС цикъл, без снемане на замерванията. Изходният двигател се разработва преди изпитването, като се използва процедурата, определена в параграф 3 на допълнение 2 към приложение III. 4.1.2.1. Производителят може да поиска двигателят да се изпитва с трето гориво (гориво 3), когато факторът на изместване λ (Sλ) е между 0.89 (т.е. по-ниската гама G R ) и 1.19 (т.е. горната гама на G25), ако например гориво 3 се пусне на пазара. Резултатите от това изпитване могат да послужат за основа за оценяване на съответствието на производството.

4.1.3. При двигател, зареждан с природен газ, който може сам да се регулира спрямо гамата на Н-gas, от една страна, и гамата на L-gas, от друга, и който преминава от гамата на Н-gas към гамата на L-gas посредством включването на превключвател, изходният двигател се изпитва със съответното еталонно гориво, както е посочено в Приложение IV за всяка гама, при всяко положение на превключвателя. Горивата са G R (гориво 1) и G23 (гориво 3), за Н-гамата от газове и G25 (гориво 2) и G23 (гориво 3) за L-гамата от газове. Изходният двигател отговаря на изискванията на настоящата директива за двете положения на превключвателя без никаква пренастройка за зареждането с гориво между двете изпитвания при всяко положение на превключвателя. След смяната на горивото, обаче, се допуска един подготвителен пробег чрез един ЕТС цикъл без снемане на замерванията. Изходният двигател се разработва преди изпитването, като се използва процедурата, определена в параграф 3 на допълнение 2 към приложение III. 4.1.3.1. Производителят може да поиска двигателят да се изпитва с трето гориво G23 (гориво 3), когато факторът на изместване λ (Sλ) е между 0,89 (т.е. по-ниската гама G R ) и 1,19 (т.е. горната гама на G25), например когато гориво 3 се пусне на пазара. Резултатите от това изпитване могат да послужат за основа за оценяване на съответствието на производство.

4.1.4. При двигатели, задвижвани с природен газ, за всеки замърсител коефициентът на резултатите от изследваните емисии „r“ се определя, както следва: или и

4.1.5. При LPG, изходният двигател трябва да докаже способността си да се адаптира към всяка горивна смес, която може да се срещне на пазара. При LPG съществуват вариации в сместа С3/С4. Тези вариации са отразени в еталонните горива. Изходният двигател трябва да отговаря на изискванията към емисиите на еталонните горива „А“ и „Б“, както е посочено в приложение IV, без никаква пренастройка за зареждането с гориво между двете изпитвания. След смяната на горивото, обаче, се допуска един подготвителен пробег чрез един ЕТС цикъл без снемане на замерванията. Изходният двигател се разработва преди изпитването, като се използва процедурата, определена в параграф 3 на допълнение 2 към приложение III. 4.1.5.1. Коефициентът на резултатите от изследваните емисии „r“ се определя, както следва:

4.2. Издаване на типово одобрение на ЕО с ограничено действие в гамата на на горивото

Ограничено типово одобрение на ЕО в гамата на горивото се издава при следните условия:

4.2.1. Одобрение за отработилите емисии от двигател, който работи с природен газ и предназначен за работа или в Н-gas гамата или в L-gas гамата. Изходният двигател се изпитва за съответното еталонно гориво, както е посочено в приложение IV за съответната гама. Горивата са G R (гориво 1) и G23 (гориво 3), за Н-гамата от газове и G25 (гориво 2) и G23 (гориво 3) за L-гамата от газове. Изходният двигател отговаря на изискванията на настоящата директива без никаква пренастройка за зареждането с гориво между двете изпитвания. След смяната на горивото, обаче, се един подготвителен пробег ТС цикъл без снемане на замерванията. Изходният двигател се разработва преди изпитването, като се използва процедурата, определена в параграф 3 на допълнение 2 към приложение III. 4.2.1.1. Производителят може да поиска двигателят да се изпитва с трето гориво, вместо с G23 (гориво 3), когато факторът на изместване λ (Sλ) е между 0,89 (т.е. по-ниската гама на G23) и 1,19 (т.е. горната гама на G25), например когато гориво 3 се пусне на пазара. Резултатите от това изпитване могат да послужат за основа за оценяване на съответствието на производството. 4.2.1.2. Коефициентът на резултатите от изследваните емисии „r“ се определя, както следва: или и 4.2.1.3. При доставяне при клиента, двигателят трябва да носи етикет (виж параграф 5.1.5), който показва за коя гама на газ е одобрен двигателя.

4.2.2. Одобрение за отработилите емисии от двигателят, който работи с LPG и е предназначен за работа с една определена горивна смес 4.2.2.1. Изходният двигател отговаря на изискванията за емисиите на еталонните горива G R и G25, на природен газ, или на еталонните горива „А“ и „Б“ за LPG, както са определени в приложение IV. Между изпитванията се допуска фина настройка на горивната система. Такава фина настройка се състои от преградуиране на базата данни за зареждане с гориво, без да се извършват никакви промени в основната стратегия за контрол или в основната структура на базата данни. При необходимост се допуска подмяната на части, които имат пряко отношение към количеството горивен дебит (като дюзата за впръскване на гориво). 4.2.2.2. Производителят може да поиска двигателят да се изпитва с еталонните горива G25 и G23, в който случай типовото одобрение е единствено валидно съответно за газ от Н-гамата или L-гамата. 4.2.2.3. При доставяне на клиента, двигателят трябва да носи етикет (виж параграф 5.1.5), който показва за коя газова смес е калибриран двигателя.

4.3. Издаване на одобрение за отработилите емисии на член от семейството

4.3.1. С изключение на случая, описан в параграф 4.3.2, действието на одобряване на изходен двигател се разширява, за да включва всички членове на семейството, без допълнително изпитване за състава на горивото в рамките на гамата, за която изходния двигател е одобрен (в случай на двигателите, описани в параграф 4.2.2) или за същата гама на горивата (в случай на двигателите, описани в параграф 4.1 или 4.2), за които изходния двигател е одобрен.

4.3.2. Двигател за вторично изпитване При подадено заявление за типово одобрение на двигател, или на превозно средство, по отношение на неговия двигател, този двигателят, който принадлежи към семейство двигатели, когато техническата служба определи, че по отношение на избрания изходен двигател, представеното заявление не представлява изцяло семейството двигател, определено в приложение I, допълнение 1, техническата служба също така може да избере да изпитва алтернативен и, при необходимост, допълнителен еталонен изпитвателен двигател.

4.4. Сертификат за типово одобрение

Сертификатът, който съответства на образеца, посочен в приложение VI, се издава в доказателство на одобрението, посочено в раздели 3.1, 3.2 и 3.3.

5. ОБОЗНАЧЕНИЯ ПО ДВИГАТЕЛЯ

5.1. Двигателят, който е одобрен като техническа единица, трябва да носи следните обозначения:

5.1.1. търговската марка или търговското име на производителя на двигателя;

5.1.2. търговското описание на производителя;

5.1.3. номерът на типовото одобрение на ЕО, предхождан от отличителната/ите буква/и или цифра/и на държавата, която издава типовото одобрение на ЕО ►M1 ( 15 ) ◄ ;

5.1.4. при двигатели, захранвани с природен газ, трябва да се постави една от следните маркировки, след номера за типово одобрение на ЕО: — Н, когато двигателят е одобрен и калибриран за газ в Н-гамата; — L, когато двигателят е одобрен и калибриран за газ в L-гамата; — HL, когато двигателят е одобрен и калибриран, като за газ в Н-гамата, така и в L-гамата; — Н t , когато двигателят е одобрен и калибриран за специфична газова смес в Н-гамата на газта и може да се трансформира в друг специфичен газ в Н-гамата на газовете, посредством фината настройка на двигателя при зареждане с гориво; — L t , когато двигателят е одобрен и калибриран за специфична газова смес в L-гамата на газта и може да се трансформира в друг специфичен газ в L-гамата на газовете, след фина настройка на двигателя при зареждане с гориво; — HL, когато двигателят е одобрен и калибриран за специфична газова смес или в Н-гамата или L-гамата на газта и може да се трансформира в друг специфичен газ или в Н-гамата или L-гамата на газта, след фина настройка на двигателя при зареждане с гориво;

5.1.5. Етикетиране Следните етикети се използват при двигателите, които се зареждат с NG и LPG гориво с типово одобрение с ограничено действие за гамата на горивото: 5.1.5.1. Съдържание Трябва да се предостави следната информация: При параграф 4.2.1.3 етикетът указва: „ЕДИНСТВЕНО ЗА ПОЛЗВАНЕ С ПРИРОДЕН ГАЗ „Н“-ГАМА“. Според случая „Н“ се замествас „L“. При параграф 4.2.2.3 етикетът указва: „ЕДИНСТВЕНО ЗА ПОЛЗВАНЕ С УКАЗАНИЕ ЗА ПРИРОДЕН ГАЗ…“ или „ЕДИНСТВЕНО ЗА ПОЛЗВАНЕ С УКАЗАНИЕ ЗА ВТЕЧНЕН НЕФТЕН ГАЗ…“, според случая. Всичката информация в съответния/те етикет/и по приложение IV се представя заедно с информацията за отделните компоненти и норми, определени от производителя на двигателя. Буквите и цифрите са високи най-малко 4 mm. Когато липсата на пространство ограничава поставянето на етикети, може да се използва опростен код. В такъв случай, на лицата, които си пълнят горивния резервоар или извършват поддръжка или ремонт на двигателя, или на спомагателните му части, както и на контролиращите органи, се осигуряват леснодостъпни разяснителни бележки, които съдържат всичката гореспомената информация. Мястото и съдържанието на тези разяснителни бележки се определят по договаряне между производителя и одобряващия орган. 5.1.5.2. Свойства Етикетите трябва да са трайни за срока на експлоатация на двигателя. Етикетите трябва да са ясно четливи и техните букви и цифри трябва да не могат да се изтриват. В допълнение, етикетите трябва да се поставят по устойчив за срока на експлоатация на двигателя начин, а премахването им е невъзможен без тяхното унищожаване или обезобразяване. 5.1.5.3. Местоположение Етикетите трябва да се прикачват към такава част на двигателя, която е необходима за нормалното функциониране на двигателя, и която обикновено не се подменя по време на срока на експлоатация на двигателя. В допълнение, тези етикети трябва да се разположат, така че да са лесно възприемани визуално от средностатистическия човек след като двигателя е оборудван с всички спомагателни устройства, необходими за функционирането на двигателя.

5.2. В случай на заявление за типово одобрение на ЕО за тип превозно средство по отношение на неговия двигател маркировката, определена в раздел 5.1.5, също се поставя близо до отвора за пълнене с гориво.

5.3. В случай на заявление за типово одобрение на ЕО за тип превозно средство с одобрен двигател маркировката, определена в раздел 5.1.5, също се поставя близко до отвора за пълнене с гориво.

6. СПЕЦИФИКАЦИИ И ИЗПИТВАНИЯ

▼M1

6.1. Общи

6.1.1. Оборудване за контрол на емисии

6.1.1.1. Компонентите, отговорни за въздействието, когато е уместно, върху емисии от замърсяващи газове и частици от дизелови и газови двигатели, са така разработени, конструирани, сглобени и инсталирани, че да позволят на двигателя, при нормална експлоатация, да съответства на разпоредбите от настоящата Директива.

6.1.2. Използването на стратегия на неефективност (поражение) е забранено.

6.1.2.1. Използването на мултирегулируем двигател е забранено, докато в настоящата Директива не се включат подходящи и строги разпоредби за мултирегулируеми двигатели ( 16 ).

6.1.3. Стратегия за контрол на емисии

6.1.3.1. Всички елементи от дизайна и стратегията за контрол на емисиите (СКЕ), отговорни за въздействието върху емисиите от замърсяващи газове и частици от дизеловите двигатели и емисиите от замърсяващи газове от газови двигатели, са така разработени, конструирани, сглобени и инсталирани, че да позволят на двигателя, при нормална експлоатация, да се придържа към разпоредбите от настоящата Директива. СКЕ се състои от основната стратегия за контрол на емисиите (ОСКЕ) и обичайно от една или повече допълнителни стратегии за контрол на емисиите (ДСКЕ).

6.1.4. Изисквания към основна стратегия за контрол на емисиите

6.1.4.1. Основната стратегия за контрол на емисиите (ОСКЕ) се разработва, така че да позволи на двигателя, при нормална експлоатация, да се придържа към разпоредбите от настоящата Директива. Нормалното използване не е ограничено до условията на употреба, определени в точка 6.1.5.4.

6.1.5. Изисквания към допълнителна стратегия за контрол на емисиите

6.1.5.1. Допълнителната стратегия за контрол на емисиите (ДСКЕ) може да се инсталира на двигател или на превозно средство, при условие че ДСКЕ: — работи само извън условията за употреба, посочени в точка 6.1.5.4 за целите, определени в точка 6.1.5.5, — или — се задейства само по изключение в рамките на условията за употреба, посочени в точка 6.1.5.4 за целите, определени в точка 6.1.5.6. и не по-дълго, отколкото е необходимо за тези цели.

6.1.5.2. Допълнителната стратегия за контрол на емисиите (ДСКЕ), която действа когато условията за употреба, определени в част 6.1.5.4 и чиито резултат е използване на различна или модифицирана стратегия за контрол на емисиите (СКЕ) спрямо тази, която обикновено се използва при приложимите изпитвателни цикли за емисии, се разрешава, ако, спазвайки изискванията на раздел 6.1.7, тя напълно демонстрира, че мярката не намалява постоянно ефективността на системата за контрол на емисиите. Във всички други случаи такава стратегия се разглежда като стратегия на неефективност (поражение).

6.1.5.3. Допълнителната стратегия за контрол на емисиите (ДСКЕ), която действа извън условията за употреба, определени в точка 6.1.5.4, се разрешава ако, спазвайки изискванията на раздел 6.1.7, тя напълно демонстрира, че мярката е минималната стратегия, необходима за целите на точка 6.1.5.6 по отношение защитата на околната среда и други технически аспекти. Във всички други случаи, такава стратегия се разглежда като стратегия на неефективност (поражение).

6.1.5.4. Както е предвидено в точка 6.1.5.1, следните условия за употреба се прилагат при устойчиви и краткотрайни операции на двигателя: — височината да не превишава 1 000 метра (или еквивалентно атмосферно налягане 90 kPa), — и — околна температура в диапазона от 275 K до 303 K (2 °C—30 °C) ( 17 ) ( 18 ), — и — температура от охлаждаща течност на двигателя в диапазона от 343 K до 373 K (70 °C—100 °C).

6.1.5.5. Допълнителната стратегия за контрол на емисиите (ДСКЕ) може да се инсталира на двигател или на превозно средство, при условие че действието на ДСКЕ е включено в приложимото типово одобрение и се задейства съгласно точка 6.1.5.6.

6.1.5.6. ДСКЕ се задейства: — само от бордови сигнали с цел защита на двигателната система (включително защитното устройство за въздух) и/или на превозното средство от повреда, — или — за цели като например операционна и неподходящи стратегии, — или — за такива цели като предотвратяване на прекомерни емисии, студено запалване или разгряване, — или — ако това се използва за замяна на контрола върху един регулиран замърсител при специфични обкръжаващи или работни условия, за да се поддържа контролът върху всички останали регулирани замърсители, в рамките на емисионните пределни стойности, които са подходящи за въпросния двигател. Цялостното въздействие на такава ДСКЕ е да компенсира естествено срещащи се явления и тя го прави по начин, който осигурява приемлив контрол върху всички съставни части на емисиите.

6.1.6. Изисквания към ограничители на въртящ момент

6.1.6.1. Един ограничител на въртящ момент ще бъде разрешен, ако съответства на изискванията на точка 6.1.6.2. или раздел 6.5.5. Във всички други случаи един ограничител на въртящ момент се разглежда като стратегия на неефективност (поражение).

6.1.6.2. Ограничител на въртящ момент може да се инсталира на двигател или на превозно средство, при условие че: — ограничителят на въртящ момент се задейства само от бордови сигнали за целите на защита на двигателя или конструкцията на превозното средство от повреда и/или за целите на безопасност на превозното средство, или от извод за задвижване, когато превозното средство е неподвижно, или за осигуряване правилното функциониране на deNOx-системата, — и — ограничителят на въртящ момент е активен само временно, — и — ограничителят на въртящ момент не модифицира стратегията за контрол на емисиите (СКЕ), — и — в случай, че получава сигнал от извод за задвижване или защита на двигателя, въртящият момент е ограничен до постоянна стойност независимо от скоростта на двигателя, като никога не превишава въртящия момент при пълно натоварване, — и — е задействан по същия начин, за да ограничи действието на превозно средство, с цел да насърчи водача да вземе необходимите мерки за осигуряване правилното функциониране на NOx-регулиращите мерки в двигателната система.

6.1.7. Специални изисквания за електронни системи за контрол на емисиите

6.1.7.1. Изисквания към документацията Производителят осигурява комплект документация, която дава достъп до всеки елемент на дизайна и стратегията за контрол на емисиите (СКЕ) и ограничителя на въртящия момент на двигателната система, и начините, по които той контролира нейните изходни променливи величини, независимо дали този контрол е директен или косвен. Документацията се дава на разположение в две части: а) комплектът официална документация, който се дава на техническата служба по времето на предаване на заявлението за типово одобрение, включва пълно описание на ECS и, ако е приложимо, на ограничителя на въртящия момент. Тази документация може да бъде кратка, при условие че представя доказателства, че всички изходи, разрешени от матрица, получена от диапазона на контрол на входовете на индивидуалното устройство, са били идентифицирани. Тази информация се прилага към документацията, изисквана в раздел 3 от настоящото приложение; б) допълнителен материал, който показва параметрите, които са модифицирани от всяка допълнителната стратегия за контрол на емисиите (ДСКЕ) и пределните условия, при които работи ДСКЕ. Допълнителният материал включва описание на контролната логика на горивната система, стратегиите на запалването и превключвателните точки при всички режими на действие. Той включва също така описание на ограничителя на въртящия момент, указан в раздел 6.5.5 на настоящото приложение. Допълнителният материал съдържа също така обосновка за използването на всяка ДСКЕ и включва допълнителен материал и изпитвателни данни, за да демонстрира ефекта на отработените емисии на всяка ДСКЕ, инсталирана на двигателя или на превозното средство. Обосновката за използването на ДСКЕ може да се основава на изпитвателни данни и/или на надежден инженерингов анализ. Този допълнителен материал остава строго конфиденциален и се предоставя на органите за типово одобрение само при поискване. Органите за одобрение запазват този материал конфиденциален.

6.1.8. Особености при типово одобрение двигатели съгласно ред А от таблиците в раздел 6.2.1 (двигатели, които обикновено не се изпитват чрез ЕТС)

6.1.8.1. За да проверят дали коя да е стратегия или мярка може да се разглежда като стратегия на неефективност съгласно определенията, дадени в раздел 2, органите за типово одобрение и/или техническата служба могат допълнително да изискат NOx екраниращо изпитване, като се използва ЕТС, което може да се извърши в комбинация с кое да е изпитване за типово одобрение или процедурите за проверка на съответствието на продукцията.

6.1.8.2. При проверката дали коя да е стратегия или мярка трябва да се разглежда като стратегия на неефективност съгласно определенията, дадени в раздел 2, се приема допълнителна допустима граница от 10 %, свързана с подходящата NOx гранична стойност.

6.1.9. Преходните разпоредби за разширения на тиово одобрение са дадени в раздел 6.1.5 на Приложение I към Директива 2001/27/ЕО.

До 8 ноември 2006 г. съществуващият номер на сертификат за типово одобрение остава в сила. В случай, че има разширение, се променя само следният номер, обозначаващ разширението, както следва:

Пример на второ разширение на четвъртото одобрение, съответстващо на дата на подаване на молба А, издадено в Германия:

6.1.10. Разпоредби за сигурност на електронната система

6.1.10.1. Всяко превозно средство с устройство за контрол на емисиите трябва да включва защитни характеристики срещу модификация, освен ако не е разрешено от производителя. Производителят разрешава модификации, ако те са необходими за диагностиката, обслужването, инспекцията, осъвременяването или ремонта на превозното средство. Всякакви препрограмируеми компютърни кодове или работни параметри трябва да са устойчиви към външна намеса и да позволяват ниво на защита поне толкова добра, каквито са разпоредбите в ISO 15031-7 (SAE J2186), при условие че защитата се управлява от протоколите и диагностичния конектор, както е предписано в раздел 6 на Приложение IV към Директива 2005/78/ЕО. Всички подменяеми калибровъчни чипове на паметта трябва да са херметизирани, затворени в уплътнен контейнер или защитени от електронни алгоритми и не трябва да могат да се променят без използването на специализирани инструменти и процедури.

6.1.10.2. Компютърно кодираните операционни параметри на двигателя не трябва да могат да се променят без използването на специализирани инструменти и процедури (например запоени или херметизирани компютърни компоненти или запечатани (или запоени) компютърни корпуси).

6.1.10.3. Производителите трябва да предприемат адекватни мерки за защита на настройката за подаване на максимално гориво, докато превозното средство е в експлоатация.

6.1.10.4. Производителите могат да подадат молба към органите за одобрение за освобождаване от едно от тези изисквания за онези превозни средства, които е малко вероятно да изискват защита. Критериите, които органите за одобрение ще оценяват за освобождаване, ще включват, но няма да се ограничават до, текущата наличност на чипове за действие, високоексплоатационните способности на превозното средство и очаквания обем продажби от това превозно средство.

6.1.10.5. Производителите, използващи системи с програмируеми компютърни кодове (например електрически изтриваема програмируема памет само за четене, EEPROM) трябва да ги защитят от непозволено препрограмиране. Производителите трябва да включат повишени стратегии за защита от намеса и защита от записване, изискваща електронен достъп до дистанционен компютър, поддържан от производителя. Оторизираните органи могат да одобрят алтернативни, предоставящи еквивалентно ниво на защита от намеса.

6.2. Спецификации относно емисии на замърсяващи газове и частици и дим

За типово одобрение по ред А от таблиците в раздел 6.2.1 емисиите се определят чрез ESC и ELR изпитвания с конвенционални дизелови двигатели, включително онези, снабдени с оборудване за електронно запалване на горивото, рециркулация на отработени газове (EGR), и/или катализатори на окисляването. Дизелови двигатели, снабдени с усъвършенствани системи за последваща обработка на отработени газове, включително deNOx катализатори и/или филтри за частици, допълнително се изпитват чрез ЕТС изпитване.

За изпитване за типово одобрение по ред Б1 или Б2 или ред В от таблиците в раздел 6.2.1, емисиите се определят чрез изпитванията ESC, ELR и ЕТС.

За газови двигатели газообразните емисии се определят чрез ЕТС изпитване.

ESC и ELR изпитвателните процедури са описани в Приложение III, Допълнение 1, ЕТС изпитвателната процедура — в Приложение III, Допълнения 2 и 3.

Емисиите на замърсяващи газове и частици, ако е приложимо, и дим, ако е приложимо, от двигателя, предоставен за изпитване, се измерват чрез методите, описани в Приложение III, Допълнение 4. Приложение V описва препоръчваните аналитични системи за замърсяващи газове, препоръчваните системи за взимане на проби от частици, и препоръчваната система за измерване на дим.

Други системи или анализатори може да бъдат одобрени от техническата служба, ако се установи, че те дават еквивалентни резултати при съответния изпитвателен цикъл. Определението за системна еквивалентност се основава на 7 пробни чифта (или повече) корелационно изследване между разглежданата система и една от еталонните системи от настоящата Директива. За емисии частици, като еквивалентни еталонни системи се признават само системата за пълно разреждане на потока или системата за частично разреждане на потока, които удовлетворяват изискванията на ISO 16183. „Резултатите“ се отнасят към специфичната стойност на емисии в цикъла. Корелационното изпитване се извършва в същата лаборатория, изпитвателна клетка и на същия двигател, и е за предпочитане да се направи едновременно. Еквивалентността на усреднените стойности на пробен чифт се определя чрез статистиката на F-изпитване и t-изпитване, както е посочено в Допълнение 4 към настоящото приложение, получена при същите условия за лаборатория, изпитвателна клетка и двигател. Резултатите извън средните се определят в съответствие с ISO 5725 и се изключват от базата данни. За въвеждане на нова система в Директивата определянето за еквивалентност се основава на изчислението за повторяемост и възпроизводимост, както е указано в ISO 5725.

▼B

6.2.1. Пределни стойности

Специфичната маса на емисиите на въглероден окис, общата маса на въглеводородите, масата на азотните оксиди и на механичните частици, определени от изпитването ESC и непрозрачността на дима, определена от изпитването ELR не трябва да превишават стойностите, представени в таблица 1.







Таблица 1 Пределни стойности — изпитвания ESC и ELR Ред Маса на въглероден окис (CO) g/kWh Маса на въглеводороди (HC) g/kWh Маса на азотни оксиди (NO x ) g/kWh Маса на механични частици (PT) g/kWh Дим m–1 A (2000) 2,1 0,66 5,0 0,10 0,13 (1) 0,8 Б 1 (2005) 1,5 0,46 3,5 0,02 0,5 Б 2 (2008) 1,5 0,46 2,0 0,02 0,5 В (EEV) 1,5 0,25 2,0 0,02 0,15 (1) За двигатели с работен ходов обем на двигателя по-малък от 0,75 dm3 на цилиндър и номинална честота на въртене над 3 000 min–1.

При дизеловите двигатели, които се подлагат на допълнително ЕТС изпитване, и специално за бензиновите двигатели специфичните маси на въглероден окис, на ненаситени въглеводороди, на метан (когато е приложимо), на азотните оксиди и на механичните частици (когато е приложимо), не трябва да превишават стойностите, представени в таблица 2.







Таблица 2 Пределни стойности — изпитвания ЕТC Ред Маса на въглероден окис (CO) g/kWh Маса на ненаситени въглеводороди (NMHC) g/kWh Маса на метан (CH4) (1) g/kWh Маса на азотни оксиди (NOx) g/kWh Маса на механични частици (PT) (2) g/kWh A (2000) 5,45 0,78 1,6 5,0 0,16 0,21 (3) Б 1 (2005) 4,0 0,55 1,1 3,5 0,03 Б 2 (2008) 4,0 0,55 1,1 2,0 0,03 В (EEV) 3,0 0,40 0,65 2,0 0,02 (1) Само за двигатели работещи с природен газ. (2) Неприложимо за двигатели, зареждани с газ на етап „А“ и на етапи „Б1“ и „Б2“. (3) За двигатели с работен ходов обем на двигателя по-малък от 0,75 дм3 на цилиндър и номинална честота на въртене над 3 000 min–1.

6.2.2. Измервания на въглеводорода на дизелови и бензинови двигатели

6.2.2.1. Производителят може да реши да измерва общата маса на въглеводородите (ОМВ) с ЕТС изпитване, вместо да измерва масата на ненаситените въглеводороди. В такъв случай нормата на общата маса на въглеводородите е същата, като тази, показана в таблица 2 за общата маса на ненаситените въглеводороди.

6.2.3. Специфични изисквания за дизелови двигатели

6.2.3.1. Специфичната маса на азотните оксиди, измерена при произволните контролни точки в рамките на зоната на контрол на изпитване ESC, не трябва да надвишава с повече от 10 % стойностите, въведени от непосредствените изпитвателни режими (справка приложение III, допълнение 1, раздели 4.6.2 и 4.6.3).

6.2.3.2. Стойността на дим при произволно честота на въртене на коляновия вал на ELR не трябва да надвишава най-високата стойност за дим на двете непосредствени изпитвания с повече от 20 %, или с повече от 5 % от пределната стойност, в зависимост, коя е по-високата стойност.

▼M1

6.3. Дълготрайност и коефициенти на влошаване

6.3.1. За целите от настоящата Директива производителят определя коефициентите на влошаване, които ще се използват в уверение в това, че емисиите газове и частици на една фамилия двигатели или система за последваща обработка на фамилията, остават в съответствие с подходящите емисионни пределни стойности, определени в таблиците в част 6.2.1 на настоящото приложение, за подходящата продължителност на период, залегнал в член 3 от настоящата Директива.

6.3.2. Процедурите за демонстриране на съответствие на система за последваща обработка на двигател и фамилия двигатели с релевантните емисионни пределни стойности за подходящата продължителност на периода са дадени в Приложение II към Директива 2005/78/ЕО.

6.4. Система за бордова диагностика (СБД)

6.4.1. Както е установено в член 4, параграф 1 и член 2 от настоящата Директива, дизелови двигатели или превозни средства, снабдени с дизелов двигател, трябва да имат система за бордова диагностика (СБД) за контрол на емисиите съгласно изискванията на Приложение IV към Директива 2005/78/ЕО. Както е установено в член 4, параграф 2 от настоящата Директива, газови двигатели или превозни средства, снабдени с газов двигател, трябва да имат система за бордова диагностика (СБД) за контрол на емисиите в съответствие с изискванията на Приложение IV към Директива 2005/78/ЕО.

6.4.2. Малка производствена партида двигатели Като алтернатива на изискванията от настоящия раздел производители на двигатели, чиято световна годишна продукция на тип двигател, принадлежащи на СБД фамилия двигатели, — е по-малка от 500 броя за година, може да получи ЕО типово одобрение на база изискванията от настоящата директива, когато двигателят се контролира само за непрекъснатост на веригата и системата за последваща обработка се контролира за главна функционална повреда; — е по-малка от 50 броя за година, може да получи ЕО типово одобрение на база изискванията от настоящата директива, когато цялостната система за контрол на емисиите (например, двигателя и системата за последваща обработка) се контролира само за непрекъснатост на веригата. Органите, които дават типово одобрение, информират Комисията за обстоятелствата на всяко типово одобрение, дадено съгласно тази разпоредба.

▼M2

6.5. Изисквания за осигуряване на нормална работа на устройствата за контрол на NOx (денитрификация)

6.5.1. Общи положения

6.5.1.1. Тази точка се прилага към всички двигателни системи с компресионно запалване независимо от използваната технология с цел спазване на пределните стойности на емисиите, посочени в таблиците на точка 6.2.1.

6.5.1.2. Дати за прилагане Изискванията на точки 6.5.3, 6.5.4 и 6.5.5 се прилагат от 9 ноември 2006 г. за новите типови одобрения и от 1 октомври 2007 г. за всички регистрации на нови превозни средства.

6.5.1.3. Всяка двигателна система, която влиза в обхвата на изискванията на настоящата точка, се проектира, изработва и инсталира така, че да е в състояние да отговаря на тези изисквания по време на целия срок на експлоатация на двигателя.

6.5.1.4. Точната информация за функционалните работни параметри на двигателна система, влизаща в обхвата на настоящата точка, се предоставя от производителя в приложение II.

6.5.1.5. В своето заявление за типово одобрение, ако двигателната система изисква реагент, производителят трябва да укаже характеристиките на всички реагенти, консумирани от всяка система за последваща обработка на отработени газове, например тип и концентрации, работни температури, позоваване на международни стандарти и т. н.

6.5.1.6. Като се имат предвид изискванията, определени в точка 6.1., всяка двигателна система, която влиза в обхвата на настоящата точка, трябва да запазва функцията си за емисионен контрол при всички условия на функциониране, нормално присъщи на територията на Европейския съюз, особено при ниски околни температури.

6.5.1.7. За целите на типовото одобрение производителят доказва пред техническата служба, че за двигателните системи, които изискват реагент, няма емисия на амоняк, която да превишава средна стойност 25 ppm по време на прилагания изпитвателен цикъл за определяне на емисиите.

6.5.1.8. При двигателните системи, които изискват реагент, всеки отделен реагентен резервоар, инсталиран отделно на превозното средство, трябва да включва устройство, което позволява вземане на проба от всеки флуид, съдържащ се в резервоара. Точката за вземане на проби трябва да бъде леснодостъпна, без да се налага използване на специален инструмент или устройство.

6.5.2. Изисквания относно обслужването

6.5.2.1. Производителят предоставя или следи да бъдат предоставени на всички собственици на нови тежкотоварни превозни средства или на нови двигатели за тежкотоварни превозни средства писмени инструкции, в които се посочва, че ако системата за контрол на емисиите на превозното средство не функционира правилно, водачът ще бъде осведомен зa проблема от индикатора за неизправност (ИН), след което двигателят ще работи с понижени технически характеристики.

6.5.2.2. В инструкциите трябва да посочват изискванията за правилната експлоатация и обслужване на превозните средства, включително при необходимост използваните реагенти за еднократна употреба.

6.5.2.3. Инструкциите трябва да са написани на разбираем нетехнически език и да са на езика на страната, в която новото тежкотоварно превозно средство или новият двигател за тежкотоварно превозно средство са продадени или регистрирани.

6.5.2.4. В инструкциите трябва да се посочва дали реагентите за еднократна употреба трябва да бъдат презаредени от оператора на превозното средство между нормалните периоди на обслужване и да се указва вероятният разход на реагент в зависимост от типа на новите тежкотоварни превозни средства.

6.5.2.5. В инструкциите трябва да се посочва дали употребата и презареждането с реагент за еднократна употреба, отговарящ на точните спецификации, когато те са указани, са задължителни, за да може превозното средство да отговаря на сертификата за съответствие, издаден за този тип превозно средство или за този тип двигател.

6.5.2.6